C 252/62
DA
Den Europæiske Unions Tidende
17.7.2023
— Tredje anbringende om tilsidesættelse af begrundelsespligten og det hermed forbundne princip om parternes ligestilling i sagen (artikel 47 i Den Europæiske Unions charter om grundlæggende rettigheder), idet sagsøgeren ikke fik kendskab til den fulde begrundelse for, at vedkommende blev udelukket fra udvælgelsesprøven, før sagsanlægget.
Dette har desuden medført en tilsidesættelse af princippet om ligestilling af parterne. — Fjerde anbringende om tilsidesættelse af artikel 5, stk.
5 og 6, i bilag III til vedtægten, for så vidt som udvælgelseskomitéen ikke opførte et antal ansøgere på reservelisten svarende til mindst det dobbelte af antallet af stillinger, der var omfattet af udvælgelsesprøven. — Femte anbringende om tilsidesættelse af de principper, der er opstillet i retspraksis i henhold til dommen i sagen Di Prospero mod Kommissionen, og tilsidesættelse af vedtægtens artikel 27 og lighedsprincippet, idet meddelelsen om udvælgelsesprøve ikke tillod deltagelse i både udvælgelsesprøve AD7 og AD9, selv om nogle ansøgere, der havde ansøgt om deltagelse i udvælgelsesprøve AD9, ex officio blev overført til reservelisten efter udvælgelsesprøve AD7. — Sjette anbringende om tilsidesættelse af princippet om ligebehandling af ansøgerne og manglende objektiv bedømmelse af ansøgerne på grund af manglende stabilitet i udvælgelseskomitéen som følge af hyppige ændringer i dens sammensætning og manglende »shadowing« (observation) fra formandens side.
Sag anlagt den 17. maj 2023 — Puma mod EUIPO — Puma (puma soundproofing) (Sag T-266/23) (2023/C 252/74) Stævningen er affattet på engelsk Parter Sagsøger: Puma SE (Herzogenaurach, Tyskland) (ved advokaterne M. Schunke og P. Trieb) Sagsøgt: Den Europæiske Unions Kontor for Intellektuel Ejendomsret (EUIPO) Den anden part i sagen for appelkammeret: Puma Srl (Settimo Milanese, Italien)
Oplysninger vedrørende sagen for EUIPO Ansøger af det omtvistede varemærke: Puma Srl Det omtvistede varemærke: Ansøgning om EU-figurmærket puma soundproofing — registreringsansøgning nr.
18 165 411 Sagen for EUIPO: Indsigelsessag Den anfægtede afgørelse: Afgørelse truffet den 27. februar 2023 af Første Appelkammer ved EUIPO (sag R 1399/2021-1)
Påstande — Den anfægtede afgørelse annulleres. — EUIPO tilpligtes at betale sagsomkostningerne, herunder omkostningerne afholdt i forbindelse med sagens behandling for appelkammeret.
Anbringende — Tilsidesættelse af artikel 8, stk.
5, i Europa-Parlamentets og Rådets forordning (EU) 2017/1001.